మాథ్యూ బ్రీట్జ్కే

మాథ్యూ బ్రీట్జ్కే (జననం 1998 నవంబరు 3) దక్షిణాఫ్రికా క్రికెట్ ఆటగాడు. అతను 2017 ఫిబ్రవరి 9న 2016–17 సన్‌ఫోయిల్ 3-డే కప్‌లో తూర్పు ప్రావిన్స్‌ తరఫున ఫస్ట్-క్లాస్ రంగప్రవేశం చేసాడు. 2017 ఫిబ్రవరి 12న 2016–17 CSA ప్రావిన్షియల్ వన్-డే ఛాలెంజ్‌లో తూర్పు ప్రావిన్స్‌ తరఫునే తన తొలి లిస్టు A మ్యాచ్ కూడా ఆడాడు. 2017 సెప్టెంబరు 1న 2017 ఆఫ్రికా T20 కప్‌లో తన తొలి ట్వంటీ20 ఆట కూడా తూర్పు ప్రావిన్స్ తరపునే ఆడాడు.

డిసెంబరు 2017లో, అతను 2018 అండర్-19 క్రికెట్ ప్రపంచ కప్ కోసం దక్షిణాఫ్రికా జట్టుకు ఎంపికయ్యాడు. 2018 జూలైలో క్రికెట్ సౌత్ ఆఫ్రికా ఎమర్జింగ్ స్క్వాడ్‌లోకి అతన్ని తీసుకున్నారు. 2018 సెప్టెంబరులో, 2018 ఆఫ్రికా T20 కప్ కోసం తూర్పు ప్రావిన్స్ జట్టుకు ఎంపికయ్యాడు.

2019 సెప్టెంబరులో మాథ్యూ, 2019 ఎంజాన్సీ సూపర్ లీగ్ టోర్నమెంట్ కోసం నెల్సన్ మండేలా బే జెయింట్స్ జట్టుకు ఎంపికయ్యాడు. 2021 ఏప్రిల్‌లో, నమీబియాలో ఆరు-మ్యాచ్‌ల పర్యటన కోసం దక్షిణాఫ్రికా ఎమర్జింగ్ పురుషుల జట్టులో ఎంపికయ్యాడు. అదే నెలలో, దక్షిణాఫ్రికాలో 2021–22 క్రికెట్ సీజన్‌కు ముందు తూర్పు ప్రావిన్స్ జట్టుకు ఎంపికయ్యాడు.

మూలాలు 

జీవిస్తున్న ప్రజలు
1998 జననాలు
దక్షిణాఫ్రికా క్రికెట్ క్రీడాకారులు